Diari Oficial de la Generalitat Valenciana


Sumari del DOGV 6955, del 31-01-2013 (2013/808)

RESOLUCIÓ de 25 de gener de 2013, de la directora general de Comerç i Consum, per la qual es declaren zones de gran afluència turística per a tot l'any per a la zona centre de la ciutat que s'estén a l'àrea compresa entre l'avinguda d'Eusebi Sempere, avinguda d'Óscar Esplá, avinguda de Salamanca, carrer de Benito Pérez Galdós, avinguda de l'Alcalde Alfonso de Rojas, plaça d'Espanya, carrer de Sant Vicent, rambla de Méndez Núñez, nucli històric, esplanada d'Espanya i avinguda de Ramón y Cajal, d'Alacant. Expedient número Z.T.: 01/13.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6955

Data del DOGV
:   31-01-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/808


Data del document
:   25-01-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Economia, Indústria, Turisme i Ocupació

RESOLUCIÓ de 25 de gener de 2013, de la directora general de Comerç i Consum, per la qual es declaren zones de gran afluència turística per a tot l'any per a la zona centre de la ciutat que s'estén a l'àrea compresa entre l'avinguda d'Eusebi Sempere, avinguda d'Óscar Esplá, avinguda de Salamanca, carrer de Benito Pérez Galdós, avinguda de l'Alcalde Alfonso de Rojas, plaça d'Espanya, carrer de Sant Vicent, rambla de Méndez Núñez, nucli històric, esplanada d'Espanya i avinguda de Ramón y Cajal, d'Alacant. Expedient número Z.T.: 01/13. [2013/808]  
  
Vist l'acord de la Junta de Govern Local de l'Ajuntament d'Alacant, en sessió realitzada el dia 14 de gener de 2013, pel qual se sol·licita a esta Direcció General de Comerç i Consum la declaració de zona de gran afluència turística per a tot l'any per a la zona centre de la ciutat que s'estén a l'àrea compresa entre l'avinguda d'Eusebi Sempere, avinguda d'Óscar Esplá, avinguda de Salamanca, carrer de Benito Pérez Galdos, avinguda de l'Alcalde Alfonso de Rojas, plaça d'Espanya, carrer de Sant Vicent, rambla de Méndez Núñez, nucli històric, esplanada d'Espanya i avinguda de Ramón y Cajal.  
Vist que a l'acord mencionat es va acompanyar un informe tècnic de l'Oficina del Departament de Promoció Comercial en què es fonamenten els aspectes de la mencionada sol·licitud, així com els plans que delimiten l'extensió de la zona a què s'estén la petició.  
Vist que la sol·licitud de l'Ajuntament d'Alacant prové de l'acord, de data 18 de desembre de 2012, subscrit per diferents associacions de comerciants de la zona centre de la ciutat i empreses titulars de grans superfícies que es localitzen a la zona.  
Vist que per mitjà del Decret 72/2000, de 22 de maig, del Govern Valencià (DOGV 3759, 29.05.2000), el terme municipal d'Alacant va ser declarat com a municipi turístic, per la qual cosa no necessita d'informes sectorials per a la tramitació del present expedient, tal com preveu l'apartat 5 de l'article 5 del Decret 69/1999, de 4 de maig, del Govern Valencià (DOGV 3492, 11.05.1999).  
Vist que la declaració de zona de gran afluència turística s'ha d'emparar en algun dels criteris arreplegats en l'apartat 4 de l'article 5 de la Llei 1/2004, d'Horaris Comercials, en la nova redacció que en fa el Reial Decret Llei 20/2012, de 13 de juliol, de mesures per a garantir l'estabilitat pressupostària i de foment de la competitivitat (BOE 168, 14.07.2012).  
Vista la proposta formulada per la Subdirecció General de Comerç i Consum, de la qual s'inferix:  
El mencionat Reial Decret Llei 20/2012 incorpora un annex en què determina quins són els municipis espanyols que, en tot cas, s'ajusten als paràmetres relatius al nombre d'habitants i pernoctacions o nombre de passatgers de creuers per a la declaració d'una zona de gran afluència turística, entre els quals figura Alacant.  
Segons la documentació i les dades aportades per l'Ajuntament d'Alacant, la zona centre de la ciutat s'ajusta als criteris establits en les lletres a, b, e i f del mencionat apartat 4 de l'article 5 de la Llei 1/2004, atés que es localitza una concentració suficient d'allotjaments, a més d'uns quants edificis integrats en el patrimoni històric artístic, està pròxima a l'àrea portuària en què operen els creuers turístics que sumen una afluència significativa de visitants i és la principal zona destinatària del turisme de compres.  
Vist el que disposa l'article 21.3 de la Llei 3/2011, de 23 de març, de la Generalitat, de Comerç de la Comunitat Valenciana (DOCV 6488, 25.03.2011), així com el que establix el capítol II del mencionat Decret 69/1999, de 4 de maig, del Govern Valencià, i la normativa anteriorment mencionada, resolc:  
Declarar, fent ús de les atribucions que em conferix la normativa vigent, zona de gran afluència turística la zona centre de la ciutat d'Alacant, que s'estén a l'àrea compresa entre l'avinguda d'Eusebi Sempere, avinguda d'Óscar Esplá, avinguda de Salamanca, carrer de Benito Pérez Galdos, avinguda de l'Alcalde Alfonso de Rojas, plaça d'Espanya, carrer de Sant Vicent, rambla de Méndez Núñez, nucli històric, esplanada d'Espanya i avinguda de Ramón y Cajal, i d'acord amb la documentació que hi ha en l'expedient.  
  
Esta resolució s'entén sense perjuí del règim d'horaris aplicable a les zones de platja de Sant Joan, platja de l'Albufereta i platja del Saladar, així com a la franja marítima del nucli urbà d'Alacant no compresa en la zona centre, que mantindran la seua consideració com a zona de gran afluència turística entre el Diumenge de Rams i el dilluns següent al Dilluns de Pasqua (Dilluns de Sant Vicent) i l'1 de juny i el 30 de setembre.  
Contra esta resolució, que no és definitiva en via administrativa, es podrà interposar un recurs d'alçada davant del secretari autonòmic de Turisme i Comerç en el termini d'un mes comptat des de l'endemà de la seua notificació, d'acord amb el que establixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. Tot això sense perjuí que els interessats puguen exercir qualsevol altre dret que estimen oportú.  
  
Per part de l'Ajuntament es donarà l'adequada difusió a esta resolució, que mantindrà la seua validesa mentre persistisquen les circumstàncies que la justifiquen i romanga en vigor la normativa en què es basa.  
  
  
València, 25 de gener de 2013.- La directora general de Comerç i Consum: Silvia Ordiñaga Rigo.